LT
2023 7 17
Europos Sąjungos oficialusis leidinys
C 252/73
2023 m. gegužės 25 d. pareikštas ieškinys byloje UC Rusal / Taryba (Byla T-292/23) (2023/C 252/87) Proceso kalba: anglų Šalys Ieškovas: United Company Rusal MKPAO (UC Rusal) (Kaliningradas, Rusija), atstovaujamas advokatų N. Tuominen ir L. Engelen Atsakovė: Europos Sąjungos Taryba
Reikalavimai Ieškovas Bendrojo Teismo prašo: — Remiantis SESV 263 straipsniu iš dalies panaikinti: 1) 2023 m. kovo 13 d.
Tarybos sprendimą (BUSP) 2023/572, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ir 2023 m. kovo 13 d.
Tarybos įgyvendinimo reglamentą (ES) 2023/571, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (2); 2) visus paskesnius Tarybos sprendimus (BUSP) ir Tarybos įgyvendinimo reglamentus, kuriais keičiami arba panaikinami šie aktai, kiek juose ieškovas nurodomas kaip priklausantis O. Deripaska; — priteisti iš Tarybos bylinėjimosi išlaidas.
Ieškinio pagrindai ir pagrindiniai argumentai Grįsdamas ieškinį ieškovas remiasi trimis pagrindais. 1.
Pirmasis ieškinio pagrindas grindžiamas akivaizdžia vertinimo klaida, kai ieškovo pavadinimas buvo įtrauktas į motyvų pareiškimą dėl asmens, kuriam taikomos ribojamosios priemonės.
2. Antrasis ieškinio pagrindas grindžiamas teisės į gynybą ir teisės į teisingą bylos nagrinėjimą pažeidimu, nes ieškovui nebuvo suteikta galimybė veiksmingai pasinaudoti teise į gynybą, visų pirma teise būti išklausytam.
Atsižvelgiant į tai, kad teisė į gynybą ir teisė į veiksmingą teisminę gynybą yra glaudžiai susijusios, taip pat buvo pažeista ieškovo teisė į veiksmingą teisminę apsaugą. 3.
Trečiasis ieškinio pagrindas grindžiamas tuo, kad ginčijamos priemonės yra neproporcingos ir jomis pažeidžiamos ieškovo teisės, įtvirtintos Europos Sąjungos pagrindinių teisių chartijos 16 ir 17 straipsniuose.
(1) (2)
2023 m. kovo 13 d.
Tarybos sprendimas (BUSP) 2023/572, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 75I, 2023, p. 134).
2023 m. kovo 13 d.
Tarybos įgyvendinimo reglamentas (ES) 2023/571 kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 75I, 2023, p. 1).
2023 m. gegužės 25 d. pareikštas ieškinys byloje EuroChem Group / Taryba (Byla T-293/23) (2023/C 252/88) Proceso kalba: anglų Šalys Ieškovė: EuroChem Group AG (Cugas, Šveicarija), atstovaujama advokatų N. Tuominen ir M. Krestiyanova